**Budapest Főváros Vagyonkezelő Központ Zrt. karrieroldalának**

**Adatkezelési tájékoztatója**

**1. Az adatkezelés célja**

Az adatkezelés célja, hogy a Budapest Főváros Vagyonkezelő Központ Zrt. (a továbbiakban: BFVK Zrt. vagy Adatkezelő) honlapjának karrieroldalán (<http://www.bfvk.hu/allashirdetesek.html>) meghirdetett állásra történő jelentkezés során a jelentkező foglalkoztatásának lehetőségét a BFVK Zrt. megvizsgálja.

**2. Az adatkezelés jogalapja**

Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.)  5. § (1) bekezdés a) pontja alapján a jelentkező önkéntes, megfelelő tájékoztatáson alapuló hozzájárulása, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679 Rendeletének (a továbbiakban: általános adatvédelmi rendelet vagy GDPR) 6. cikk (1) bek. b) pontja.

**3. Adatkezelő**

Név: Budapest Főváros Vagyonkezelő Központ Zrt.

Székhely:                            1013 Budapest, Attila út 13/A

Cégjegyzékszám:             01-10-042695

Adószám:                           12006003-2-41

Képviseli:                            Barts J. Balázs vezérigazgató

E-mail cím:                          bfvk@bfvk.hu

Honlap:                                [www.bfvk.hu](http://www.bfvk.hu/)

Telefonszám:                    +36 1 325-2476, +36 1 325-2433

Az adatvédelmi tisztviselő elérhetőségei:

Név:                                      dr. Szabados Tamás

Székhely:                            1013 Budapest, Attila út 13/A

E-mail:                                  szabados.tamas@bfvk.hu

Telefon:                               +36 1 325-2437

**4. A kezelt adatok köre**

Adatkezelő a jelentkezői adatbázisban kizárólag a toborzáshoz és kiválasztáshoz szükséges személyes adatokat kezeli. Az Adatkezelő felhívja a jelentkező figyelmét, hogy olyan adatokat, amelyek a pályázat megvizsgálása során nem bírnak relevanciával (pl. hobbi, családi állapot stb.), valamint különleges adatokat (pl. egészségügyi, világnézeti, politikai nézettel összefüggő adatok stb.) ne tüntessen fel a jelentkezése során megküldött dokumentumokban. Amennyiben ezen adatokat Ön mégis feltünteti azok kezeléséhez történő hozzájárulását is megadja.

**5. Kezelt adatok köre:**

Az Adatkezelő által kezelt adatok köre: természetes személyazonosító adatok, a jelentkezés beérkezésének dátuma, valamint a jelentkező által megadott adatok, ami egyebek között: kommunikációs adatok (e-mail cím, telefonszám), önéletrajz, motivációs levél, egyéb csatolt dokumentumok, iskolai végzettség, munkahelyi tapasztalat (munkakör, munkavégzési hely) jövedelem igény, esetlegesen pedig: kiválasztási eredmények (interjúk, tesztek eredményei).

**6. Az adatok kezelése**

A jelentkező által megadott adatokat kizárólag az Adatkezelő toborzással-kiválasztással foglalkozó munkavállalói, a meghirdetett állás vonatkozásában illetékes és a felvételi döntés előkészítésére jogosult munkavállalói, továbbá a leendő munkáltatói jogkör gyakorló kezelik.

**7. Az adatkezelés időtartama**

A jelentkező(k) által megadott adatokat az Adatkezelő a jelentkezés(ek) beérkezésétől az adott pozíció betöltését követően, az érintett hozzájárulásával, a pozíciót betöltő kiválasztott érintett munkavállaló próbaidejének lejártáig tárolja. A próbaidőt követően, amennyiben az adott pozíció véglegesen betöltésre kerül, a jelentkező(k) adatai (kivétel a pozíciót betöltő adatai) törlésre kerülnek.

**8. Az érintett adatkezeléssel kapcsolatos jogai**

**8.1 A tájékoztatás kéréséhez való jog**

A jelentkező a 3. pontban megadott elérhetőségeken keresztül, írásban tájékoztatást kérhet az Adatkezelőtől.

A jelentkező kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezeléssel összefüggő tevékenységéről, továbbá arról, hogy kik és milyen célból kapják vagy kapták meg a jelentkező személyes adatait. Az Adatkezelő a kérelem benyújtásától számított legrövidebb idő alatt - legfeljebb 25 napon belül - írásban, közérthető formában adja meg a tájékoztatást. A tájékoztatás ingyenes, ha a tájékoztatást kérő a folyó évben azonos területre vonatkozó tájékoztatási kérelmet az Adatkezelőhöz még nem nyújtott be. Egyéb esetben az Adatkezelő költségtérítést állapíthat meg.

**8.2. Az adatok módosítása, törlése**

A jelentkező a rendszerben rögzített adatainak módosítását, törlését- jogszabályban előírt adatkezelés kivételével – bármikor kérheti. A jelentkező kérése esetén a személyes adatok a rendszerből véglegesen törlésre kerülnek, azok visszaállítása utólag nem lehetséges.

Adatkezelő a személyes adatokat törli:

•          ha annak kezelése jogellenes,

•          ha a jelentkező azt kéri;

•          ha az adatkezelés célja megszűnt;

•          ha az adatok tárolásának meghatározott határideje lejárt;

•          ha azt a bíróság vagy a Nemzeti Adatvédelmi és Információszabadság Hatóság (a továbbiakban: Hatóság) elrendelte.

Adatkezelő a helyesbítésről és a törlésről a jelentkezőt, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha az az adatkezelés céljára való tekintettel a jelentkező jogos érdekét nem sérti.

**8.3. Az adatok zárolása**

A jelentkező a 3. pontban megadott elérhetőségeken keresztül írásban kérheti, hogy a személyes adatait az Adatkezelő zárolja. A zárolás a jelentkező által megjelölt időpontig tart. Ebben az esetben az arra feljogosított szervek (például a Hatóság vagy a bíróság) megkereséséig az Adatkezelő tovább tárolja a személyes adatokat, majd ezt követően törli azokat.

**8.4. Tiltakozás**

A jelentkező a 3. pontban megadott elérhetőségeken keresztül írásban tiltakozhat személyes adatának kezelése ellen, ha

* az kizárólag a BFVK Zrt.-re vonatkozó jogi kötelezettség teljesítéséhez, a BFVK Zrt. vagy harmadik személy jogos érdekének érvényesítéséhez szükséges, kivéve, ha az adatkezelést törvény rendelte el;
* az adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik;
* törvényben meghatározott egyéb esetben.

A BFVK Zrt. a tiltakozást a kérelem benyújtásától számított legrövidebb időn belül - legfeljebb 15 napon belül - megvizsgálja, és annak eredményéről írásban tájékoztatja a kérelmezőt. Amennyiben a tiltakozás indokolt, a BFVK Zrt. az adatkezelést - beleértve a további adatfelvételt és adattovábbítást is – megszünteti és az adatokat zárolja, valamint a tiltakozásról, illetőleg az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

**9. Adatbiztonság**

**Az adatok tárolásának módja, az adatkezelés biztonsága:**

Adatkezelő megteszi azokat a technikai és szervezési intézkedéseket az illetékes szervezeti egységein keresztül:

a) amelyek ahhoz szükségesek, hogy az alkalmazások az IT biztonsági szabályzatban foglaltaknak (IBSZ) megfelelően működjenek;

b) biztosítja, hogy a jogosult felhasználók a jogosultsági szintjüknek megfelelően érjék el az alkalmazás funkcióit és az adatokat;

c) gondoskodik ezen adatok mentéséről és archiválásról.

Adatkezelő köteles betartani azokat az eljárási szabályokat, amelyek a 12. pontban meghatározott adatvédelmi jogszabályokban foglalt előírások érvényre juttatásához szükségesek. A feltöltött állományokat az Adatkezelő köteles vírusellenőrzésnek és egyéb biztonsági szűréseknek alávetni.

Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban a kockázatoknak megfelelő védelmi szintet nyújt, az alkalmazott informatikai eszközöket úgy választja meg és oly módon üzemelteti, hogy a kezelt adat:

a) az arra feljogosítottak számára hozzáférhető legyen (rendelkezésre állás);

b) hitelessége és hitelesítése biztosított legyen (adatkezelés hitelessége);

c) változatlansága igazolható legyen (adatintegritás);

d) csak az arra jogosult számára legyen hozzáférhető, a jogosulatlan hozzáférés ellen védett legyen (adat bizalmassága).

**10. A karrieroldal regisztráció nélküli használata**

A BFVK Zrt. honlapjának álláshirdetései regisztrálás nélkül is böngészhetők, amely esetben a rendszer az álláskeresőről semmilyen adatot nem tárol.

**11. Jogorvoslati lehetőségek és egyéb információk**

Amennyiben a jelentkező a személyes adatának kezelése ellen tiltakozik, az Adatkezelő – az adatkezelés egyidejű felfüggesztésével – a tiltakozást a kérelem benyújtásától számított legrövidebb időn – legfeljebb 15 napon - belül megvizsgálja, és annak eredményéről a jelentkezőt írásban tájékoztatja. Amennyiben a tiltakozás indokolt, az Adatkezelő az adatkezelést – beleértve a további adatfelvételt és adattovábbítást is – megszünteti, és az adatokat zárolja, valamint a tiltakozásról, illetőleg az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította, és akik kötelesek intézkedni a tiltakozási jog érvényesítése érdekében.

A jelentkező jogainak megsértése esetén, vagy amennyiben az Adatkezelő a jelentkező tiltakozása kapcsán hozott döntésével nem ért egyet – annak közlésétől számított 30 napon belül –az Adatkezelő ellen a lakóhelye vagy tartózkodási helye szerinti bírósághoz fordulhat. A bíróság az ügyben soron kívül jár el.

Panasszal a Nemzeti Adatvédelmi és Információszabadság Hatóságnál élhet:

Név: Nemzeti Adatvédelmi és Információszabadság Hatóság

Székhely/ Postacím: 1125 Budapest, Szilágyi Erzsébet fasor 22/c.

Telefon: (+36-1) 391-1400

Telefax: (+36-1) 391-1410

E-mail: ugyfelszolgalat@naih.hu

Adatkezelő az adatátviteli kapcsolat bármely hibájából, illetve működésképtelenségéből eredő kárért, illetve bármely hátrányért való felelősségét kizárja.  Ha a jelentkezőnek az adatai kezelésével kapcsolatban észrevétele vagy kifogása van, az Adatvédelmi tisztviselő az alábbi elérhetőségen áll rendelkezésre: szabados.tamas@bfvk.hu.

**12. Releváns jogszabályok**

- Az információs önrendelkezési jogról és az információszabadságról szóló 2011. évi CXII. törvény (Infotv.)

- Polgári Törvénykönyvről szóló 2013. évi V. törvény (Ptk.)

- Az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet vagy GDPR)